મેલબોર્ન : વિશ્વની પ્રથમ ક્રમાંકિત જોડી ભારતીય સાનિયા મિર્ઝા અને સ્વિટ્ઝરલેન્ડની માર્ટિનાં હિંગીસે ઓસ્ટ્રેલિયન ઓપનની ગ્રાન્ડ સ્લેમ વિમેન્સ ડબલ્સનો ખિતાબ પણ પોતાને નામ કર્યો છે. ફાઇનલમાં સાનિયા હીંગીસની જોડીએ ચેક રિપબ્લિકનની આન્દ્રેયા હિવાચકોવા અને લ્યુસીની જોડી સામે 7-6, 6-3થી વિજય મેળવ્યો હતો. સાનિયા હિંગીસની જોડીનો વિજય રથ છેલ્લા લાંબા સમયથી અટકવાનું નામ નથી લઇ રહ્યો. આ સુપર હિટ જોડીનો આ સતત 36મો વિજય છે.